સવાર અને રાત એમ બંન્ને સમયે નહાવાના અલગ-અલગ ફાયદાઓ અને નુકસાન છે. સવારે નહાવાથી આખો દિવસ તાજગીભર્યો રહે છે, જ્યારે રાત્રીનાં સમયે નહાવાથી દિવસભરનો પરસેવો, ઓઇલ જે ચહેરાનાં ભાગે હોય છે તે નિકળી જાય છે અને તમને એક સારી ઉંઘ મળી રહે છે. ન્યૂયોર્કનાં ડર્મેટોલોજીસ્ટ ડૉ.સામેર જબેર કહે છે કે, રાત્રીનાં સમયે નહાવાથી દિવસભરની ધૂળ અને ગંદકી દુર થાય છે, દિવસભરની ગંદકી સાથે ઉંઘવાથી તમને ચામડીનાં રોગ પણ થઇ શકે છે, સાથે તમારી ઉંઘ પૂરી થવામાં બાધા રૂપ સાબિત થઇ શકે છે. જો તમે એક સ્વસ્થ શરીર ઇચ્છો છો તો નિયમિત સુતા પહેલા નહાવુ જરૂરી બને છે. તેમણે વધુમાં જણાવ્યું કે, સુતા પહેલા નહાવું શરીર માટે ફાયદાકારક તો છે પણ જે રાત્રીનાં નહાવા ન માંગતા હોય તેણે ખાસ સુતા પહેલા પોતાનો ચહેરો સાફ કરવો જરૂરી છે. જો તેમ ન કરવામાં આવે તો તમારા તકિયામાં દિવસભરની ગંદકી અને તેલ લાગી શકે છે જે આગળ જઇને તમારા ચહેરાને બગાડી શકે છે.